Държавен вестник, бр. 109, 2013 г., стр. 144

СТР.  144	
Д Ъ Р Ж А В Е Н  В Е С Т Н И К 	
БРОЙ  109
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ И ОБЩИНИ
МИНИСТЕРСТВО  
НА ОБРАЗОВАНИЕТО И НАУКАТА
ЗАПОВЕД № РД-14-109 
от 12 декември 2013 г.
На основание чл. 10, ал. 6 от Закона за народ-
ната просвета и чл. 12, ал. 1 и 4 от Правилника 
за прилагане на Закона за народната просвета 
във връзка с § 1, ал. 2 от заключителните раз-
поредби на Постановление № 277 от 2013 г. на 
Министерския съвет за създаване на Център за 
развитие на човешките ресурси и за приемане 
на Правилник за устройството и дейността на 
Центъра за развитие на човешките ресурси, 
доклад № 802-273 от 28.08.2013 г., становище 
от Регионалния инспекторат по образование-
то – София-град, и становище на експертната 
комисия, назначена със Заповед № РД-09-448 от 
20.04.2010 г., изменена и допълнена със Заповед 
№ РД-09-1501 от 19.10.2011 г. на министъра на 
образованието, младежта и науката, закривам 
Центъра за развитие на човешките ресурси като 
държавно обслужващо звено с адрес: София 1000, 
ул. Граф Игнатиев 15, считано от 1 януари 2014 г.
Движимото имущество, активите и пасивите, 
правата и задълженията, в т.ч. висящи съдебни 
производства, както и документацията на закри-
тото държавно обслужващо звено преминават 
към Центъра за развитие на човешките ресурси, 
създаден с Постановление № 277 от 6 декември 
2013 г. на Министерския съвет.
Правоприемник на правата и задълженията на 
закритото държавно обслужващо звено, произти-
чащи от действия, които са започнали въз основа 
на Решение на Съвета 1999/382/ЕО и Решение 
253/2000Е на Европейския парламент и на Съве-
та за асоцииране Европейски съюз – България, 
за приемане на реда и условията за участие на 
Република България в програмите на Общността 
в областта на обучението и образованието – Про-
грама Леонардо да Винчи ІІ и Програма Сократ 
ІІ, както и на Решение № 1720/2006/ЕО на Ев-
ропейския парламент и на Съвета от 15 ноември 
2006 г. за създаване на програма „Учене през 
целия живот“ (обн., ОВ, L 327/45 от 24.11.2006 г.), 
е Центърът за развитие на човешките ресурси, 
създаден с Постановление № 277 от 6 декември 
2013 г. на Министерския съвет.
Трудовите правоотношения на служителите от 
закритото държавно обслужващо звено да бъдат 
уредени при условията на чл. 123 от Кодекса на 
труда.
Заповедта може да се обжалва в 14-дневен 
срок от обнародването в „Държавен вестник“ 
пред Върховния административен съд.
Министър: 
 А. Клисарова
9298
АГЕНЦИЯ „ПЪТНА ИНФРАСТРУКТУРА“ 
КЪМ МИНИСТЕРСТВОТО НА 
РЕГИОНАЛНОТО РАЗВИТИЕ
ЗАПОВЕД № 93-01-7987 
от 28 октомври 2013 г.
На основание чл. 21г, т. 7 и чл. 10а, ал. 13 от 
Закона за пътищата във връзка с чл. 11, ал. 2, 
т. 8 от Правилника за структурата, дейността 
и организацията на работа в Агенция „Пътна 
инфраструктура“ одобрявам Графичното оформ-
ление на различните групи и видове винетни 
стикери за 2014 г.
Председател на Управителния съвет:  
Ст. Чайков
9334
СТОЛИЧНА ОБЩИНА
РЕШЕНИЕ № 635 
от 21 ноември 2013 г.
В изпълнение предвижданията на общия ус-
тройствен план на Столичната община, програма-
та за проектопроучвателни работи на НАГ – СО, 
и в изпълнение решение на ОЕСУТ по протокол 
№ ЕС-Г-39 от 23.04.2010 г., т. 6, с писмо № ТП-92-
00-75 от 16.06.2010 г. е възложено изработването 
на подробен устройствен план (ПУП) по реда 
на чл. 16 ЗУТ за територията с граници Около-
връстен път, проектно продължение на ул. 3-ти 
март, проектно продължение на ул. Добринова 
скала и Южна тангента. Проектът е възложен 
по реда на чл. 124, ал. 2 ЗУТ и се изпълнява със 
средства от общинския бюджет. Изработено е 
задание за проектиране. Съгласно договор № НАГ-
1064 от 14.04.2011 г. изпълнител на проекта е ЕТ 
„НЕЛА – Даниела Коларова“.
Със Заповед № РД-09-50-691 от 26.07.2012 г. 
на главния архитект на СО е допуснато изра-
ботването на ПУП – ПРЗ по чл. 16 ЗУТ за м. 
Люлин – разширение – запад – част. Местността 
попада в административните граници на район 
„Люлин“ – СО, западно от ж.к. Люлин. Терито-
рията е нерегулирана и са налице основания за 
изработване на план за регулация и застрояване 
по реда на чл. 16 ЗУТ. С плана се цели осигуря-
ване на условия за реализация на необходимите 
публични обекти и елементи на техническата 
инфраструктура в територията, която е в непо-
средствена близост до пътния възел Софийски 
околовръстен път – Автомагистрала „Люлин“, и 
развитие на предвидените с ОУП разнообразни 
функции, особено общественото обслужване и 
търговията.
Съгласно ОУП на СО територията попада в 
следните устройствени зони: „Смесена много-
функционална зона“ (Смф), „Жилищна зона с 
преобладаващо комплексно застрояване“ (Жк), 
„Терени за озеленяване на улици, реки, дерета, 
открити канали и сервитути“ (Тзв) и „Терени за 
транспортна инфраструктура“ (Тти).